### Wetenskapmannetjies

1. Julle sit onder swart teleskope
2. en kyk na die son
3. tot julle besef dat julle nooit daar sal kom.
4. Pateties bepaal julle dan ligjare
5. en vertel dat die son as’t ware
6. inkrimp en eendag gaan verdwyn.
7. Ons sit maar hoog op die windpomp
8. en kyk hoe die son sy kop stamp teen die rant
9. hoe hy bloei
10. hoe die vaal lug gloei
11. hoe die bome tot silhoeëtte verskroei.
12. Daarom liewe menere teken ek klawertjies
13. tussen my huiswerk, kry ek 26%
14. want ek luister eerder na
15. die verdwaalde korhaan
16. tussen die bossies by die tennisbaan
17. en kwadreer liewer my vreugdes
18. en vind dan die logaritme van my hartseer
19. want syfers bring ‘n eensaamheid
20. wat geen mens kan keer.

Antjie Krog

#### Stylfigure in die gedig

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Alliterasie: (ook stafrym) | Reëls 1 en 2: Julle **s**it onder **s**wart tele**s**kope en kyk na die **s**on. | Opeenhoping van konsonante of beginklanke. | Die “s” klank is beskuldigend en koggel. |
| Alliterasie: (ook stafrym) | Reël 8: en kyk hoe die **s**on **s**y kop **s**tamp teen die rant. | Opeenhoping van konsonante of beginklanke. | Die “s” klank dui op die stadige sonsondergang. |
| Alliterasie: (ook stafrym) | Reëls 8 –10 hoe hy b**l**oei hoe die vaa**l** **l**ug g**l**oei hoe die bome tot si**l**hoeëtte verskroei. | Opeenhoping van konsonante of beginklanke. | Die “l” klank dui op die wye hemelruim. |
| Antitese / Teenstelling / Kontras | **Vreugdes** in reël 17 teenoor **hartseer** in reël 18 en **eensaamheid** in reël 19. | Twee uiterstes word teenoor mekaar gestel. | Die spreker beklemtoon hoe sy wil voel en hoe wiskunde en wetenskap haar laat voel. |
| Apostroof | Reël 12: Daarom liewe **menere** teken ek klawertjies  | Om iemand in die gedig direk aan te spreek. | Sy koggel die wetenskaplikes. |
| Assonansie | hoe hy bl**oei** hoe die vaal lug gl**oei** hoe die bome tot silhoeëtte verskr**oei**.  | Opeenhoping van vokale. | Die mooi van die sonsondergang word beklemtoon. |
| Elisie | en vertel dat die son **as’t** ware |  ‘n Letter van ‘n woord word weggelaat. | Dit word gedoen vir die ritme van die gedig. |
| Enjambement. | Reël 1, 2, 4, 5, 7 – 10, 12 – 19.  | Die een versreël loop oor na die volgende een sonder leestekens.  | Dit maak die tempo van die gedig vinniger. |

|  |  |  |  |
| --- | --- | --- | --- |
| Stylfiguur | **Voorbeeld** | Verduideliking | **Funksie** |
| Inversie/Omgekeerde woordorde. | reël 4: Pateties bepaal julle dan ligjare | Die woorde van ‘n versreël word verander om dit wat belangrik is eerste te plaas. | Die woord “Pateties” is belangrik en word daarom eerste geskryf. |
| Litotes | Wetenskapmannetjies | Iets wat groter betekenis het word minder belangrik gemaak. | Die spreker verwys neerhalend na wetenskaplikes. |
| Metafoor | en kyk hoe die son sy kop stamp teen die rant hoe hy bloei hoe die vaal lug gloei hoe die bome tot silhoeëtte verskroei.  | ‘n Ander betekenis aan iets gee. Dit is soos ‘n vergelyking maar die woorde “soos”, “nes” en “net soos” is NIE daar nie. | Dit is ‘n metafoor vir die son wat onder gaan / Die sonsondergang. |
| Personifikasie | en kyk hoe die son sy kop stamp teen die rant hoe hy bloei  | Lewelose dinge of diere kry menslike eienskappe. | Die sonsondergang kry menslike kwliteite soos sy kop stamp en bloei. |
| Rymtipes - Kruisrym | Die son en die maanOmhels deur sterre,‘n ewige wentelbaan,Blink dit in verre… | Woorde van alternatiewe versreëls wat rym, die rymskema is abab, cdcd. | Words of alternative lines that rhyme. The rhyme scheme is abab, cdcd. |
| Rymtipes - Omarmende rym | Die son en die maanOmhels deur sterre,Blink dit in verre…‘n ewige wentelbaan, | Woorde waarvan die 1ste en 4de en die 2de en 3de versreëls rym, die rymskema is abba, cddc. | Words of the 1st en 4th en die 2ne en 3d lines that rhyme. The rhyme scheme is abba, cddc. |
| Rymtipes - Paarrym | Die son en die maan‘n ewige wentelbaan,Omhels deur sterre,Blink dit in verre… | Woorde van agtereenvolgende versreëls wat rym, die rymskema is aa, bb, cc. | Words of consecutive lines that rhyme. The rhyme scheme is aa, bb, cc. |
| Rymtipes - Vryerym | Die maan en die son‘n wentelbaan, ewigdeur sterre Omhels, | Woorde van rym nie, daar is nie ‘n definitiewe rymskema nie. | End words do not rhyme, there is no set rhyme scheme. |
| Sarkasme: | Julle sit onder swart teleskope en kyk na die son tot julle besef dat julle nooit daar sal kom. | Daar word op ŉ spottende wyse presies gesê wat bedoel word. | Die spreker sê eintlik dat die wetenskaplikes nie ‘n lewe het nie. |

**Algemeen:**

**Die gedig het 4 stofes**

**Die 1ste strofe het 6 reëls – ‘n sekstet, Die 2de strofe het 5 reëls, Die 3rde strofe het twee reëls – ‘n koeplet, Die 4de strofe het 7 reëls**

**Die gedig het oorheersend vryerym maar daar is hier en daar kruisrym en paarrym.**

**Strofe een beskryf die wetenskaplikes en wat hulle doen.**

**Strofe twee beskryf die spreker en wat sy doen.**

**Strofe drie is die omeswaai / omwending / die inleiding tot die einde.**

Strofe vier is die konklusie / die gevolgtrekking / die slot en dit sê presies hoe die digter oor wetenskap voel.

**Die TEMA van die gedig is “hoeveel die spreker wetenskap haat”**

**AGTERGROND :**

* “Wetenskapmannetjies” verwys op ‘n spottende manier na die manne wat “onder teleskope” sit en kyk na die son: suiwer wetenskaplik. Die verkleinwoord dui aan dat die spreekster neerkyk op hulle. Sy gebruik ook woorde soos “swart”, “pateties”, “inkrimp” en “verdwyn” om aan te dui dat sy min van hulle dink.
* In kontras hiermee sit sy (die spreekster) hoog op die windpomp en kyk hoe die son agter die koppie wegsak (word rooi, laat die grys aandlug gloei en laat die bome donker teen die lug uitstaan). Sy geniet wat sy sien, dit is deel van die natuur en kan deur almal gesien en ervaar word. Sy wil die natuur ervaar, nie bestudeer nie. Sy hoor byvoorbeeld die korhaan se roep en besef dat dit uniek is want die voël hoort nie daar nie.
* Sy is gelukkig as sy nie wetensdkaplik na iets moet kyk nie. Sy teken liewer klawerblaartjies (klein gelukkies) en verdubbel haar geluk deur die oorsaak van haar hartseer te bepaal.Wetenskap veroorsaak eensaamheid wat nie gekeer kan word nie, daarom vermy sy dit.

**KONTEKSTUELE VRAE :**

1. Hoekom word die verkleinwoord “Wetenskapmannetjies” gebruik?
2. Wie is die “julle”?
3. Gewoonlik kyk ons van bo af deur ‘n teleskoop. Hoekom sit hulle onder teleskope?
4. “tot julle besef dat julle nooit daar sal kom”- Waar sal die “julle” nooit uitkom deur net deur hul telescope te kyk nie?
5. Sê of die volgende stelling WAAR of ONWAAR is? Motiveer jou antwoord deur EEN WOORD aan te haal.

***Die spreekster dink dat die Wetenskaplikes goeie werk doen.***

1. Wanneer die wetenskaplikes besef dat hulle nooit die son sal bereik nie, doen hulle iets anders. Wat is dit?
2. Haal TWEE APARTE WOORDE aan om te sê wat die wetenskaplikes dink met die son gaan gebeur.
3. Wanneer dink hulle gaan dit gebeur?
4. Strofe een begin met “Julle sit”. Strofe twee begin met “Ons sit”. Vergelyk in kolomvorm hoe die “julle” se waarneming van die son verskil van die “ons” se waarneming.

|  |  |
| --- | --- |
| **Die “Julle” se waarneming van die son** | **Die “Ons” se waarneming van die son** |
|  |  |
|  |  |

1. Hoekom sit die “ons” juis op die windpomp?
2. Kies elke keer die regte antwoord: Die spreekster beskryf die 11.1. (vroegoggend / laatmiddag) wanneer die son 11.2. (opkom / sak).
3. Verduidelik elke keer in jou eie woorde wat die volgende beteken:
	1. “die son sy kop stamp”:
	2. “teen die rant”:
	3. “hoe hy bloei”:
4. Hoekom is dit juis ‘n swart teleskoop?
5. Hoekom bloei die son?
6. Hoekom is die lug vaal?
7. Wat word bedoel met “hoe die bome tot silhoeëtte verskroei?
8. Hoekom, dink jy, teken die spreekster klawertjies tussen haar huiswerk?
9. Wat vertel dit ons van haar gevoel vir die wetenskap?
10. Haal EEN WOORD aan wat vir ons sê dat die spreekster nog op skool is.
11. In strofe drie praat die spreekster met die “liewe menere”. Wie is dit?
12. Hoekom “liewe menere”?
13. Wat beteken “ek kwadreer my vreugdes”?
14. Wat is die “logaritme” eintlik?
15. Tot watter gevolgtrekking kom die spreekster oor syfers?
16. Skryf al die gevoelens wat sy ervaar, neer.
17. TWEE sintuie is belangrik in die gedig. Skryf die twee sintuie neer en sê elke keer waarvoor die spreekster dit gebruik.
18. Wat is die tema van die gedig?
19. Haal die alliterasie in versreël 1 en 2 aan.
20. Gee DRIE voorbeelde van personifikasie uit die gedig.
21. Gee EEN voorbeeld van assonansie uit die gedig.
22. Die woordjie “hoe” word drie maal herhaal. Wat noem ons die verskynsel?
23. Wat is die funksie van die herhaling?
24. Gee ‘n voorbeeld van direkte kontras uit die gedig.
25. Watter vorm van beeldspraak is “en vind dan die logaritme van my hartseer” ‘n voorbeeld?

**ANTWOORDE:**

1. Die spreekster het nie respek vir hulle nie/ minag hulle.
2. Wetenskaplikes.
3. Hulle kyk OP na die sterre en hulle wetenskaplike kennis oorheers hulle normale denke.
4. By die son
5. Onwaar – “pateties”
6. Hulle bepaal die ligjare.
7. “inkrimp”; “verdwyn”
8. Eendag.
9. -------------

|  |  |
| --- | --- |
|  **“Julle” se waarneming van die son**  | **“Ons” se waarneming van die son** |
| Kyk deur die teleskoop daarna. | Kyk van die windpomp af hoe hy sy kop stamp. |
| Bepaal ligjare. | Hoe hy bloei. |
| Sê dit gaan krimp en verdwyn. | Hoe hy bome verskroei. |

1. Sy kom van an die plaas af en ‘n mens kan vêr sien van daar af.
2. ---
	1. Laatmiddag
	2. Sak
3. ---
	1. Die son sak / gaan onder
	2. Agter die rant / koppie /berg.
	3. Die rooi gloed van die son wat sak.
4. Morbied / dood / Donkerta na die son gesak het.
5. Dit is die kleure wat gesien word as die son ondergaan.
6. Dit is laatmiddag, skemer.
7. Dit staan donker teen die lug.
8. Sy is verveeld en sal eerder teken as om aandag te gee in Wetenskap.
9. Sy vind dit vervelig, hou nie daarvan nie.
10. “huiswerk”
11. Wetenskaplikes.
12. Sy is sarkasties.
13. Vertienfout dit / Maal dit met 10 / maak dit meer.
14. Oorsaak / Rede.
15. Dit bring eensaamheid.
16. Vreugde, hartseer, eensaamheid.
17. Sig: Om te sien / waar te neem; Sy sien die son ondergaan, die vaal lug en die verskroeide boeme. Gehoor: Sy luister na die verdwaalde korhaan.
18. Haar haat vir Wetenskap / Sy stel eerder belang in die natuur as Wetenskap / Sy is kreatief en nie wiskundig aangeleê nie.
19. Ju**ll**e **s**it onder **s**wart te**l**e**sk**ope en **k**y**k** na die **s**on.
20. “Kyk hoe die son sy kop stamp”, “hoe hy bloei”,, “hoe (hy) die bome tot silhoeëtte verskroei”.
21. “**o**ns sit maar hoog **o**p die windp**o**mp en kyk hoe s**o**n sy k**o**p stamp” / hoe hy bl**oei** hoe die vaal lug gl**oei** hoe die bome tot silhoeëtte verskr**oei** / die verdw**aa**lde korh**aa**n tussen die bossies by die tennisb**aa**n
22. Herhaling
23. Beklemtoon die woord.
24. “Vaal lug gloei” / “vreugdes, hartseer”
25. Metonimia.